Ο **Χατμάα Μπατούλγκα** (Khaltmaagiin Battulga, μογγολικά: Халтмаагийн Баттулга, προφορά: xɑɮt.maː.ɡiːŋ ˈbɑt.tʊ.ɮɐk, γεννήθηκε στις 3 Μαρτίου 1963) είναι Μογγόλος πολιτικός , ο οποίος ήταν πρόεδρος της χώρας του από τις 10 Ιουλίου 2017 ως τις 25 Ιουνίου 2021. Διετέλεσε Μέλος της Κρατικής Μεγάλης Χουράλ (συνέλευση) από το 2004 έως το 2016 και υπουργός Οδικού Δικτύου, Μεταφορών, Αναδόμησης και Αστικής Ανάπτυξης από το 2008 έως το 2012. Ήταν υποψήφιος με το Δημοκρατικό Κόμμα στις προεδρικές εκλογές του 2017, και εξελέγη πρόεδρος με το 55% των ψήφων στον τελικό γύρο. Ήταν οι πρώτες επαναληπτικές εκλογές στη σύγχρονη ιστορία της Μογγολίας.

Βιογραφικά στοιχεία
-------------------

### Αθλητής

Γεννήθηκε το 1963. Ο πατέρας του ήταν προπονητής της παραδοσιακής πάλης και έτσι ο Μπατούλγκα ασχολήθηκε από πολύ νωρίς με το άθλημα αυτό. Το 1983 αναδείχθηκε παγκόσμιος πρωταθλητής στο σαμπό, στην κατηγορία -52 κιλών. Εντάχθηκε στην εθνική ομάδα πάλης το 1979 και παρέμεινε ως το 1990. Κέρδισε το παγκόσμιο κύπελλο του αθλήματος στο Ουλάν Μπατόρ, το 1989. Το 2006 έγινε πρόεδρος της Ομοσπονδίας τζούντο της Μογγολίας.

### Επιχειρηματίας

Το 1990 ο Μπατούλγκα άρχισε να ράβει και να πουλά τζιν σε τοπικό επίπεδο και στην Ουγγαρία. Αυτό του επέτρεψε να έχει έσοδα 600 δολαρίων, που ήταν αρκετά για να αγοράσει μια βιντεοκάμερα και να ξεκινήσει μια επιχείρηση εξαγωγών-εισαγωγών για ηλεκτρονικές συσκευές από τη Σιγκαπούρη μέχρι τη Μογγολία, τη Ρωσία και την Ανατολική Ευρώπη.

### Πολιτική σταδιοδρομία

Στη χώρα του είναι γνωστός και ως Τζένκο, από το όνομα ενός χαρακτήρα της ταινίας "Ο Νονός".
Στον πρώτο γύρο των προεδρικών εκλογών, που διεξήχθη στις 26 Ιουνίου 2017, ο Μπατούλγκα ήταν ο υποψήφιος της αντιπολίτευσης, με τη σημαία του Δημοκρατικού Κόμματος και για πρώτη φορά δεν κέρδισε κανένας υποψήφιος την πλειοψηφία για να εκλεγεί. Ο Μπατούλγκα προηγήθηκε στον πρώτο γύρο με ποσοστό 38,64% και αναμετρήθηκε με τον δεύτερο Μιγίγκομπιν Ένχμπολντ, ο οποίος έλαβε στον πρώτο γύρο ποσοστό 30,75%. Στον δεύτερο και τελικό γύρο στις 7 Ιουλίου, ο Μπατούλγκα επικράτησε με ποσοστό 55%. Ορκίστηκε πρόεδρος στις 10 Ιουλίου.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. battulga-khaltmaa-khaltmaagiin. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000031102. Ανακτήθηκε στις 9  Οκτωβρίου 2017.
3. ↑  Ανακτήθηκε στις 18  Δεκεμβρίου 2021.
4. 1 2  Ανακτήθηκε στις 18  Δεκεμβρίου 2021.
5. ↑  Ανακτήθηκε στις 18  Δεκεμβρίου 2021.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιουλίου 2017. Ανακτήθηκε στις 18 Ιουλίου 2017.
7. ↑  Became national bestseller[*νεκρός σύνδεσμος*], 8 Ιανουαρίου 2016
8. ↑  "24 Facts from the Biography of a Mongolian Millionaire: Kh.Battulga" by D.Undrakh, 24tsag.mn, 22 Αυγούστου 2012.
9. ↑  Μογγολία: Ο "Τζένκο" οδεύει προς την προεδρία, euronews, 6 Ιουλίου 2017.
10. ↑  Mongolia opposition taps former judo star as presidential candidate Reuters, 4 Μαΐου 2017
11. ↑  No decisive winner in Mongolia presidential vote: election committee Reuters, 26-6-2017

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107434374
* LCCN: no2010026409
* ISNI: 0000 0000 7715 6282
* GND: 123427373X

 |

 |